നാട്യശാസ്ത്രം/അദ്ധ്യായം4
ഏവം തു പൂജനം കൃത്വാ മയാ പ്രോക്തഃ പിതാമഹഃ  
ആജ്ഞാപയ പ്രഭോ ക്ഷിപ്രം കഃ പ്രയോഗഃ പ്രയുജ്യതാം    1  
തതോƒ സ്മ്യുക്തോ ഭഗവതാ യോജയാമൃതമന്ഥനം  
ഏതദുത്സാഹജനനം സുരപ്രീതികരം തഥാ    2  
യോƒ യം സമവകാരസ്തു ധർമകാമാർഥസാധകഃ  
മയാ പ്രാഗ്ഗ്രഥിതോ വിദ്വൻസ പ്രയോഗഃ പ്രയുജ്യതാം    3  
തസ്മിൻസമവകാരേ തു പ്രയുക്തേ ദേവദാനവാഃ  
ഹൃഷ്ടാഃ സമഭവൻസർവേ കർമഭാവാനുദർശനാത്    4  
കസ്യചിത്വഥ കാലസ്യ മാമാഹാംബുജസംഭവഃ 
നാട്യം സന്ദർശയാമോƒ ദ്യ ത്രിനേത്രായ മഹാത്മനേ    5  
തതഃ സാർധം സുരൈർഗത്വാ വൃഷഭാങ്കനിവേശനം  
സമഭ്യർച്യ ശിവം പശ്ചാദുവാചേദം പിതാമഹഃ    6  
മയാ സമവാകരസ്തു യോƒ യം സൃഷ്ടഃ സുരോത്തമ  
ശ്രവണേ ദർശനേ ചാസ്യ പ്രസാദം കർതുമർഹസി    7  
പശ്യാമ ഇതി ദേവേശോ ദ്രുഹിണം വാക്യമബ്രവീത്  
തതോ മാമാഹ ഭഗവാൻ സജ്ജോ ഭവ മഹാമതേ    8  
തതോ ഹിമവതഃ പൃഷ്ഠേ നാനാനാഗസമാകുലേ  
ബഹുഭൂതഗണാകീർണേ  രമ്യകന്ദരനിർജ്ഹരേ    9  
പൂർവരംഗഃ കൃതഃ പൂർവം തത്രായം ദ്വിജസത്തമാഃ  
തഥാ ത്രിപുരദാഹശ്ച ഡിമസഞ്ജ്ഞഃ പ്രയോജിതഃ    10  
തതോ ഭൂതഗണാ ഹൃഷ്ടാഃ കർനഭാവാനുകീർതനാത്  
മഹാദേവശ്ച സുപ്രീതഃ പിതാമഹമഥാബ്രവീത്    11  
അഹോ നാട്യമിദം സമ്യക് ത്വയാ സൃഷ്ടം മഹാമതേ  
യശസ്യം ച ശുഭാർഥം ച പുണ്യം ബുദ്ധിവിവർധനം    12  
മയാപീദം സ്മൃതം നൃത്യം സന്ധ്യാകാലേഷു നൃത്യതാ   
നാനാകരണസംയുക്തൈരംഗഹാരൈർവിഭൂഷിതം    13  
പൂർവരംഗവിധാവസ്മിംസ്ത്വയാ സമ്യക്പ്രയോജ്യതാം  
വർധമാനകയോഗേഷു ഗീതേഷ്വാസാരിതേഷു ച    14  
മഹാഗീതേഷു ചൈവാർഥാൻസമ്യഗേവാഭിനേഷ്യസി  
യശ്ചായം പൂർവരംഗസ്തു ത്വയാ ശുദ്ധഃ പ്രയോജിതഃ    15  
ഏഭിർവിമിശ്രിതശ്ചായം ചിത്രോ നാമ ഭവിഷ്യതി   
ശ്രുത്വാ മഹേശ്വരവചഃ പ്രത്യുക്തസ്തു സ്വയംഭുവാ    16  
പ്രയോഗമംഗഹാരാണാമാചക്ഷ്വ സുരസത്തമ   
തതസ്തണ്ഡും സമാഹൂയ പ്രോക്തവാൻ ഭുവനേശ്വരഃ    17  
പ്രയോഗമംഗഹാരാണാമാചക്ഷ്വ ഭരതായ വൈ  
തതോ യേ തണ്ഡുനാ പ്രോക്താസ്ത്വംഗഹാരാ മഹാത്മനാ   18  
താന്വഃ കരണസംയുക്താന്വ്യാഖ്യാസ്യാമി സരേചകാൻ  
സ്ഥിരഹസ്തോƒ ംഗഹാരസ്തു തഥാ പര്യസ്തകഃ സ്മൃതഃ    19  
സൂചിവിദ്ധസ്തഥാ ചൈവ ഹ്യപവിദ്ധസ്തഥൈവ ച  
ആക്ഷിപ്തകോƒ ഥ വിജ്ഞേയസ്തഥാ ചോദ്ധട്ടിതഃ സ്മൃതഃ    20  
വിഷ്കംഭശ്ചൈവ സമ്പ്രോക്തസ്തഥാ ചൈവാപരാജിതഃ  
വിഷ്കംഭാപസൃതശ്ചൈഅവ മത്താക്രീഡസ്തഥൈവ ച    21  
സ്വസ്തികോ രേചിതശ്ചൈവ പാർശ്വസ്വസ്തിക ഏവ ച   
വൃശ്ചികാപസൃതഃ പ്രോക്തോ ഭ്രമരശ്ച തഥാപരഃ    22  
മത്തസ്ഖലിതകശ്ചൈവ മദാദ്വിലസിതസ്തഥാ  
ഗതിമണ്ഡലകോ ജ്ഞേയഃ പരിച്ഛിന്നസ്തഥൈവ ച    23  
പരിവൃത്തചിതോƒ ഥ സ്യാത്തഥാ വൈശാഖരേചിതഃ   
പരാവൃത്തോƒ ഥ വിജ്ഞേയസ്തഥാ ചൈവാപ്യലാതകഃ    24  
പാർശ്വച്ഛേദോƒ ഥ സമ്പ്രോക്തോ വിദ്യുദ്ഭ്രാന്തസ്തഥൈവ ച    
ഊരൂദ്വൃത്തസ്തഥാ ചൈവ സ്യാദാലീഢസ്തഥൈവ ച    25  
രേചിതശ്ചാപി വിജ്ഞേയസ്തഥൈവാച്ഛുരിതഃ സ്മൃതഃ  
ആക്ഷിപ്തരേചിതശ്ചൈവ സംഭ്രാന്തശ്ച തഥാപരഃ    26  
അപസർപസ്തു വിജ്ഞേയസ്തഥാ ചാർധനികുട്ടകഃ  
ദ്വാത്രിംശദേതേ സമ്പ്രോക്താ അംഗഹാരാസ്തു നാമതഃ    27  
ഏതേഷാം തു പ്രവക്ഷ്യാമി പ്രയോഗം കരണാശ്രയം  
ഹസ്തപാദപ്രചാരശ്ച യഥാ യോജ്യഃ പ്രയോക്തൃഭിഃ    28  
അംഗഹാരേഷു വക്ഷ്യാമി കരണേഷു ച വൈ ദ്വിജാഃ  
സർവേഷാമംഗഹാരാണാം നിഷ്പത്തിഃ കരണൈര്യതഃ    29  
താന്യതഃ സമ്പ്രവക്ഷ്യാമി നാമതഃ കർമതസ്തഥാ  
ഹസ്തപാദസമായോഗോ നൃത്യസ്യ കരണം ഭവേത്    30  
ദ്വേ നൃത്തകരണേ ചൈവ ഭവതോ നൃത്തമാതൃകാ  
ദ്വാഭ്യാം ത്രിഭിശ്ചതുർഭിർവാപ്യംഗഹാരസ്തു മാതൃഭിഃ    31  
ത്രിഭിഃ കലാപകം ചൈവ ചതുർഭിഃ ഷണ്ഡകം ഭവേത്  
പഞ്ചൈവ കരണാനി സ്യുഃ സംഘാതക  ഇതി സ്മൃതഃ    32  
ഷഡ്ഭിർവാ സപ്തഭിർവാപി അഷ്ടഭിർനവഭിസ്തഥാ  
കരണൈരിഹ സംയുക്താ അംഗഹാരാഃ പ്രകീർതാഃ    33  
ഏതേഷാമേവ വക്ഷ്യാമി ഹസ്തപാദവികൽപനം  
തലപുഷ്പപുടം പൂർവം വർതിതം വലിതോരു ച    34  
അപവിദ്ധം സമനഖം ലീനം സ്വസ്തികരേചിതം  
മണ്ഡലസ്വസ്തികം ചൈവ നികുട്ടകമഥാപി ച    35  
തഥൈവാർധനികുട്ടം ച കടിച്ഛിന്നം തഥൈവ ച  
അർധരേചിതകം ചൈവ വക്ഷഃസ്വസ്തികമേവ ച    36  
ഉന്മത്തം സ്വസ്തികം ചൈവ പൃഷ്ഠസ്വസ്തികമേവ ച  
ദിക്സ്വസ്തികമലാതം ച തഥൈവ ച കടീസമം    37  
ആക്ഷിപ്തരേചിതം ചൈവ വിക്ഷിപ്താക്ഷിപ്തകം തഥാ  
അർധസ്വസ്തികമുദ്ദിഷ്ടമഞ്ചിതം ച തഥാപരം    38  
ഭുജംഗത്രാസിതം പ്രോക്തമൂർധ്വജാനു തഥൈവ ച  
നികുഞ്ചിതം ച മത്തല്ലി ത്വർധമത്തല്ലി ചൈവ ഹി    39  
സ്യാദ്രേചകനിക്കുട്ടം ച തഥാ പാദാപവിദ്ധകം  
വലിതം ഘൂർണിതം ചൈവ ലലിതം ച തഥാപരം     40  
ദണ്ഡപക്ഷം തഥാ ചൈവ ഭുജംഗത്രസ്തരേചിതം  
നൂപുരം ചൈവ സമ്പ്രോക്തം തഥാ വൈശാഖരേചിതം    41  
ഭ്രമരം ചതുരം ചൈവ ഭുജംഗാഞ്ചിതമേവ ച  
ദണ്ഡരേചിതകം ചൈവ തഥാ വൃശ്ചികകുട്ടിതം   42  
കടിഭ്രാന്തം തഥാ ചൈവ ലതാവൃശ്ചികമേവ ച  
ഛിന്നം ച കരണം പ്രോക്തം തഥാ വൃശ്ചികരേചിതം    43  
വൃശ്ചികം വ്യംസിതം ചൈവ തഥാ പാർശ്വനികുട്ടകം   
ലലാടതിലകം ക്രാന്തം കുഞ്ചിതം ചക്രമണ്ഡലം    44  
ഉരോമണ്ഡലമാക്ഷിപ്തം തഥാ തലവിലാസിതം  
അർഗലം ചാഥ വിക്ഷിപ്തമാവൃത്തം ദോലപാദകം    45  
വിവൃത്തം  വിനിവൃത്തം ച പാർശ്വക്രാന്തം നിശുംഭിതം  
വിദ്യുത്ഭ്രാന്തമതിക്രാന്തം വിവർതിതകമേവ ച    46  
ഗജക്രീഡിതകം ചൈവ തലസംസ്ഫോടിതം തഥാ  
ഗരുഡപ്ലുതകം ചൈവ ഗണ്ഡസൂചി തഥാപരം    47  
പരിവൃത്തം സമുദ്ദിഷ്ടം പാർശ്വജാനു തഥൈവ ച  
ഗൃധ്രാവലീനകം ചൈവ സന്നതം സൂച്യഥാപി ച    48  
അർധസൂചീതി കരണം സൂചിവിദ്ധം തഥൈവ ച  
അപക്രാന്തം ച സമ്പ്രോക്തം മയൂരലലിതം തഥാ    49  
സർപിതം ദണ്ഡപാദം ച ഹരിണപ്ലുതമേവ ച  
പ്രേംഖോലിതം നിതംബം ച സ്ഖലിതം കരിഹസ്തകം    50  
പ്രസർപിതകമുദ്ദിഷ്ടം സിംഹവിക്രീഡതം തഥാ  
സിംഹാകർഷിതമുദ്വൃത്തം തഥോപസൃതമേവ ച    51  
തലസംഘട്ടിതം ചൈവ ജനിതം ചാവഹിത്ഥകം  
നിവേശമേലകാക്രീഡമൂരൂദ്വൃത്തം തഥൈവ ച    52  
മദസ്ഖലിതകം ചൈവ വിഷ്ണുക്രാന്തമഥാപി ച  
സംഭ്രാന്തമഥ വിഷ്കംഭമുദ്ഘട്ടിതമഥാപി ച    53  
വൃഷഭക്രീഡിതം ചൈവ ലോലിതം ച തഥാപരം  
നാഗാപസർപിതം ചൈവ ശകടാസ്യം തഥൈവ ച    54  
ഗംഗാവതരണം ചൈവേത്യുക്തമഷ്ടാധികം ശതം  
അഷ്ടോത്തരശതം ഹ്യേതത്കരണാനാം മയോദിതം    55  
നൃത്യേ യുദ്ധേ നിയുദ്ധേ ച തഥ ഗതിപരിക്രമേ  
ഗതിപ്രചാരേ വക്ഷ്യാമി യുദ്ധചാരീവികൽപനം    56  
യത്ര തത്രാപി സംയോജ്യമാചാര്യൈർനാട്യശക്തിനഃ  
പ്രായേണ കരണേ കാര്യോ വാമോ വക്ഷഃസ്ഥിതഃ കരഃ    57  
ചരണസ്യാനുഗശ്ചാപി ദക്ഷിണസ്തു ഭവേത്കരഃ  
ഹസ്തപാദപ്രചാരന്തു കടിപാർശ്വോരുസംയുതം    58  
ഉരഃപൃഷ്ഠോദരോപേതം വക്ഷ്യമാണം നിബോധത  
യാനി സ്ഥാനാനി യാശ്ചാര്യോ നൃത്യഹസ്താസ്തഥൈവ ച    59  
സാ മാതൃകേതി വിജ്ഞേയാ തദ്യോഗാത്കരണം ഭവേത്  
കടീ കർണസമാ യത്ര കോർപരാംസശിരസ്തഥാ    60  
സമുന്നതമുരശ്ചൈവ സൗഷ്ഠവം നാമ തദ്ഭവേത്  
വാമേ പുഷ്പപുടഃ പാർശ്വേ പാദോƒ ഗ്രതലസഞ്ചരഃ    61  
തഥാ ച സന്നതം പാർശ്വം തലപുഷ്പപുടം ഭവേത്  
കുഞ്ചിതൗ മണിബന്ധേ തു വ്യാവൃത്തപരിവർതിതൗ    62  
ഹസ്തൗ നിപതിതൗ ചോർവോർവർതിതം കരണം തു തത്  
ശുകതുണ്ഡൗ യദാ ഹസ്തൗ വ്യാവൃത്തപരിവർതിതൗ    63  
ഉരൂ ച വലിതൗ യസ്മിന്വലിതോരുകമുച്യതേ  
ആവർത്യ ശുകതുണ്ഡാഖ്യമൂരുപൃഷ്ഠേ നിപാതയേത്    64  
വാമഹതശ്ച വക്ഷഃസ്ഥോƒ പ്യപവിദ്ധം തു തദ്ഭവേത്  
ശ്ലിഷ്ടൗ സമനഖൗ പദൗ കരൗ ചാപി പ്രലിംബിതൗ    65  
ദേഹഃ സ്വാഭാവികോ യത്ര ഭവേത്സമനഖം തു തത്  
പതാകാഞ്ജലി വക്ഷഃസ്ഥം പ്രസാരിതശിരോധരം    66  
നിഹഞ്ചിതാംസകൂടം ച തല്ലിനം കരണം സ്മൃതം  
സ്വസ്തികൗ രേചിതാവിദ്ധൗ വിശ്ലിഷ്ടൗ കടിസംശ്രിതൗ    67  
യത്ര തത്കരണം ജ്ഞേയം ബുധൈഃ സ്വസ്തികരേചിതം  
സ്വസ്തികൗ തു കരൗ കൃത്വാ പ്രാംഗമുഖോർധ്വതലൗ സമൗ    68  
തഥാ ച മണ്ഡലം സ്ഥാനം മണ്ഡലസ്വസ്തികം തു തത്  
നികുട്ടിതൗ യദാ ഹസ്തൗ സ്വബാഹുശിരസോƒ ന്തരേ    69  
പാദൗ നികുട്ടിതൗ ചൈവ ജ്ഞേയം തത്തു നികുട്ടകം  
അഞ്ചിതൗ ബാഹുശിരസി ഹസ്തസ്ത്വഭിമുഖാംഗുലിഃ    70  
നികുഞ്ചിതാർധയോഗേന ഭവേദർഥനികുട്ടകം  
പര്യായശഃ കടിശ്ഛിന്നാ ബാഹ്വോഃ ശിരസി പല്ലവൗ    71  
പുനഃപുനശ്ച കരണം കടിച്ഛിനം തു തദ്ഭവേത്  
അപവിദ്ധകരഃ സൂച്യാ പാദശ്ചൈവ നികുട്ടിതഃ    72  
സംന്നതം യത്ര പാർശ്വം ച തദ്ഭവേഅർധരേചിതം  
സ്വസ്തികൗ ചരണൗ യത്ര കരൗ വക്ഷസി രേചിതൗ    73  
നികുഞ്ചിതം തഥാ വക്ഷോ വക്ഷസ്സ്വസ്തികമേവ തത്  
ആഞ്ചിതേന തു പാദേന രേചിതൗ തു കരൗ യദാ    74  
ഉന്മതം കരണം തത്തു വിജ്ഞേയം നൃത്യകോവിദൈഃ  
ഹസ്താഭ്യാമഥ പാദാഭ്യാം ഭവതഃ സ്വസ്തികൗ യദാ    75  
തത്സ്വസ്തികമിതി പ്രോക്തം കരണം കരണാർഥിഭിഃ  
വിക്ഷിപ്താക്ഷിപ്തബാഹുഭ്യാം സ്വസ്തികൗ ചരണൗ യദാ    76  
അപക്രാന്താർധസൂചിഭ്യാം തത്പൃഷ്ഠസ്വസ്തികം ഭവേത്  
പാർശ്വയോരഗ്രതശ്ചൈവ യത്ര ശ്ലിഷ്ടഃ കരോ ഭവേത്    77  
സ്വസ്തികൗ ഹസ്തപാദാഭ്യാം തദ്ദിക്സ്വസ്തികമുച്യതേ  
അലാതം ചരണം കൃത്വാ വ്യംസയേദ്ദക്ഷിണം കരം    78  
ഊർധ്വജാനുക്രമം കുര്യാദലാതകമിതി സ്മൃതം  
സ്വസ്തികാപസൃതഃ പാദഃ കരൗ നാഭികടിസ്ഥിതൗ    79  
പാർശ്വമുദ്വാഹിതം ചൈവ കരണം തത്കടീസമം  
ഹസ്തൗ ഹൃദി ഭവേദ്വാമഃ സവ്യശ്ചാക്ഷിപ്തരേചിതഃ   80  
രേചിതശ്ചാപവിദ്ധശ്ച തത്സ്യാദാക്ഷിപ്തരേചിതം  
വിക്ഷിപ്തം ഹസ്തപാദം ച തസൈവാക്ഷേപണം പുനഃ    81  
യത്ര തത്കരണം ജ്ഞേയം വിക്ഷിപ്താക്ഷിപ്തപ്തകം ദ്വിജാഃ  
സ്വസ്തികൗ ചരണൗ കൃത്വാ കരിഹസ്തം ച ദക്ഷിണം    82  
വക്ഷസ്ഥാനേ തഥാ വാമമർധസ്വസ്തികമാദിശേത്  
വ്യാവൃത്തപരിവൃത്തസ്തു സ ഏവ തു കരോ യദാ    83  
അഞ്ചിതോ നാസികാഗ്രേ തു തദഞ്ചിതമുദാഹൃതം  
കുഞ്ചിതം പാദമുത്ക്ഷിപ്യ ത്ര്യശ്രമൂരും വിവർതയേത്    84  
കടിജാനുവിവർതാച്ച ഭുജംഗത്രാസിതം ഭവേത്  
കുഞ്ചിതം പാദമുത്ക്ഷിപ്യ ജനുസ്തനസമം ന്യസേത്    85  
പ്രയോഗവശഗൗ ഹസ്താവൂർധ്വജാനു പ്രകീർതിതം  
വൃശ്ചികം ചരണം കൃത്വാ കരം പാർശ്വേ നികുഞ്ചയേത്    86  
നാസാഗ്രേ ദക്ഷിണം ചൈവ ജ്ഞേയം തത്തു നികുഞ്ചിതം  
വാമദക്ഷിണപാദാഭ്യാം ഘൂർണമാനോപസർപണൈഃ   87  
ഉദ്വേഷ്ടിതാപവിദ്ധൈശ്ച ഹസ്തൈർമത്തല്ല്യുദാഹൃതം  
സ്സ്ഖലിതാപസൃതൗ പാദൗ വാമഹസ്തശ്ച രേചിതഃ    88  
സവ്യഹസ്തഃ കടിസ്ഥഃ സ്യാദർധമത്തല്ലി തത്സ്മൃതം  
രേചിതോ ദക്ഷിണോ ഹസ്തഃ പാദഃ സവ്യോ നികുട്ടിതഃ    89  
ദോലാ ചൈവ ഭവേദ്വാമസ്തദ്രേചിതനികുട്ടിതം  
കാര്യൗ നാഭിതടേ ഹസ്തൗ പ്രാങ്മുഖൗ ഖടകാമുഖൗ    90  
സൂചീവിദ്ധാവപക്രാന്തൗ പാദൗ പാദാപവിദ്ധകേ  
അപവിദ്ധോ ഭവേദ്ധസ്തഃ സൂചീപാദസ്തഥൈഅവ ച    91  
തഥാ ത്രികം വിവൃത്തം ച വലിതം നാമ തദ്ഭവേത്  
വർതിതാഘൂർണിതഃ സവ്യോ ഹസ്തോ വാമശ്ച ദോലിതഃ    92  
സ്വസ്തികാപസൃതഃ പാദഃ കരണം ഘൂർണിതം തു തത്  
കരിഹസ്തോ ഭവേദ്വാമോ ദക്ഷിണശ്ച വിവർതിതഃ    93  
ബഹുശഃ കുട്ടിതഃ പദോ ജ്ഞേയം തല്ലലിതം ബുധൈഃ   
ഊർധ്വജാനും വിധായാഥ തസ്യോപരി ലതാം ന്യസേത്    94  
ദണ്ഡ്പക്ഷം തത്പ്രോക്തം കർണം നൃത്യവേദിഭിഃ  
ഭുജഞ്ഗത്രാസിതം കൃത്വാ യത്രോഭാവപി രേചിതൗ    95  
വാമപാർശ്വസ്ഥ്തൗ ഹസ്തൗ ഭുജംഗത്രസ്തരേചിതം  
ത്രികം സുവലിതം കൃത്വാ ലതാരേചിതകൗ കരൗ    96  
നൂപുർശ്ച തഥാ പാദഃ കരണേ നൂപുരേ ന്യസേത്  
രേചിതൗ ഹസ്തപാദൗ ച കടീ ഗ്രീവാ ച രേചിതാ    97  
വൈശാഖസ്ഥാനകേനൈതദ്ഭവേവൈശാഖരേചിതം  
ആക്ഷിപ്തഃ സ്വസ്തികഃ പാദഃ കരൗ ചോദ്വേഷ്ടിതൗ തഥാ    98  
ത്രികസ്യ വലനാച്ചൈവ   ജ്ഞേയം ഭ്രമരകം തു തത്  
അഞ്ചിതഃ സ്യാത്കരോ വാമഃ സവ്യശ്ചതുര ഏവ തു    99  
ദക്ഷിണഃ കുട്ടിതഃ പാദശ്ചതുരം തത്പ്രകീർതിതം  
ഭുജംഗത്രാസിതഃ  പാദോ ദക്ഷിണോ രേചിതഃ കരഃ    100  
ലതാഖ്യശ്ച കരോ വാമോ ഭുജംഗാഞ്ചിതകം ഭവേത്  
വിക്ഷിപ്തം ഹസ്തപാദം തു സമന്താദ്യത്ര ദണ്ഡവത്    101  
രേച്യതേ തദ്ധി കരണം ജ്ഞേയം ദണ്ഡകരേചിതം  
വൃശ്ചികം ചരണം കൃത്വാ ദ്വാവപ്യഥ നികുട്ടിതൗ    102  
വിധാതവ്യൗ കരൗ തത്തു ജ്ഞേയം വൃശ്ചികകുട്ടിതം  
സൂചിം കൃത്വാപവിദ്ധം ച ദക്ഷിണം ചരണം ന്യസേത്    103  
രേചിതാ ച കടിര്യത്ര കടിഭ്രാന്തം തദുച്യതേ  
അഞ്ചിതഃ പൃഷ്ഠതഃ പാദഃ കുഞ്ചിതോർധ്വതലാംഗുലിഃ    104  
ലതാഖ്യശ്ച കരോ വാമസ്തല്ലതാവൃശ്ചികം ഭവേത്  
അലപദ്മഃ കടീദേശേ ഛിന്നാ പര്യായശഃ കടീ    105  
വൈശാഖസ്ഥാനകേനേഹ തച്ഛിന്നം കരണം ഭവേത്  
വൃശ്ചികം ചരണം കൃത്വാ സ്വസ്തികൗ ച കരവുഭൗ    106  
രേചിതൗ വിപ്രകീർണൗ ച കരൗ വൃശ്ചികരേചിതം  
ബാഹുശീർഷാഞ്ചിതൗ ഹസ്തൗ പാദഃ പൃഷ്ഠാഞ്ചിതസ്തഥാ    107  
ദൂരസന്നതപൃഷ്ഠം ച വൃശ്ചികം തത്പ്രകീർതിതം  
ആലീഢം സ്ഥാനകം യത്ര കരൗ വക്ഷസി രേചിതൗ    108  
ഊർധ്വാധോ വിപ്രകീർണൗ ച വ്യംസിതം കരണം തു തത്  
ഹസ്തൗ തു സ്വസ്തികൗ പാർശ്വേ തഥാ പാദോ നികുട്ടിതഃ    109  
യത്ര തത്കരണം ജ്ഞേയം ബുധൈഃ പാർശ്വനികുട്ടിതം  
വൃശ്ചികം ചരണം കൃത്വാ പാദസ്യാംഗുഷ്ഠകേന തു    110  
ലലാടേ തിലകം കുര്യാല്ലലാടതിലകം തു തത്  
പൃഷ്ഠതഃ കുഞ്ചിതം കൃത്വാ വ്യതിക്രാന്തക്രമം തതഃ    111  
ആക്ഷിപ്തൗ ച കരൗ കാര്യൗ ക്രാന്തകേ കരണേ ദ്വിജാഃ  
ആദ്യഃ പാദോ നതഃ കാര്യഃ സവ്യഹസ്തശ്ച കുഞ്ചിതഃ    112  
ഉത്താനോ വാമപാർശ്വസ്ഥസ്തത്കുഞ്ചിതമുദാഹൃതം  
പ്രലംബിതാഭ്യാം ബാഹുഭ്യാം യദ്ഗാത്രേണാനതേന ച    113  
അഭ്യന്തരാപവിദ്ധഃ സ്യാത്തജ്ജ്ഞേയം ചക്രമണ്ഡലം  
സ്വസ്തികാപസൃതൗ പാദാവപവിദ്ധക്രമൗ യദാ    114  
ഉരോമണ്ഡലകൗ ഹസ്താവുരോമണ്ഡലികസ്തു   തത്  
ആക്ഷിപ്തം ഹസ്തപാദം ച ക്രിയതേ  യത്ര വേഗതഃ    115  
ആക്ഷിഓതം നാമ കരണം വിജ്ഞേയം തത്ദ്വിജോത്തമാഃ  
ഊർധ്വാംഗുലിതലഃ പാദഃ പാർശ്വേനോർധ്വം പ്രസാരിതഃ    116  
പ്രകുര്യാദഞ്ചിതതലൗ ഹസ്തൗ തലവിലാസിതേ  
പൃഷ്ഠതഃ പ്രസൃതഃ പാദൗ ദ്വൗ താലാവർധമേവ ച    117  
തസ്യേവ ചാനുഗോ ഹസ്തഃ പുരതസ്ത്വർഗലം തു തത്  
വിക്ഷിപ്തം ഹസ്തപാദം ച പൃഷ്ഠതഃ പാർശ്വതോƒ പി വാ    118  
ഏകമാർഗഗതം യത്ര തദ്വിക്ഷിപ്തമുദാഹൃതം  
പ്രസാര്യ കുഞ്ചിതം പാദം പുനരാവർതയേത് ദ്രുതം    119  
പ്രയോഗവശഗൗ ഹസ്തൗ തദാവർതമുദാഹൃതം  
കുഞ്ചിതം പാദമുത്ക്ഷിപ്യ പാർശ്വാത്പാർശ്വം തു ഡോലയേത്    120  
പ്രയോഗവശഗൗ ഹസ്തൗ ഡോലാപാദം തദുച്യതേ  
ആക്ഷിപ്തം ഹസ്തപാദം ച ത്രികം ചൈവ വിവർതയേത്    121  
രേചിതൗ ച തഥാ ഹസ്തൗ വിവൃത്തേ കരണേ ദ്വിജാഃ  
സൂചീവിദ്ധം വിധായാഥ ത്രികം തു വിനിവർതയേത്    122  
കരൗ ച രേചിതൗ കാര്യൗ വിനിവൃത്തേ ദ്വിജോത്തമഃ  
പാർശ്വക്രാന്തക്രമം കൃത്വാ പുരസ്താദഥ പാതയേത്    123  
പ്രയോഗവശഗൗ ഹസ്തൗ പാർശ്വക്രാന്തം തദുച്യതേ  
പൃഷ്ഠതഃ കുഞ്ചിതഃ പാദൗ വക്ഷശ്ചൈവ സമുന്നതം    124  
തിലകേ ച കരഃ സ്ഥാപ്യസ്തന്നിസ്തംഭിതമുച്യതേ  
പൃഷ്ഠതോ വലിതം പാദം ശിരോഘൃഷ്ടം പ്രസാരയേത്    125  
സർവതോ മണ്ഡലാവിദ്ധം വിദ്യുദ്ഭ്രാന്തം തദുച്യതേ  
അതിക്രാന്തക്രമം കൃത്വാ പുരസ്താത്സമ്പ്രസാരയേത്    126  
പ്രയോഗവശഗൗ ഹസ്താവതിക്രാന്തേ പ്രകീർതിതൗ  
ആക്ഷിപ്തം ഹസ്തപാദം ച ത്രികം ചൈവ വിവർതിതം    127  
ദ്വിതീയോ രേചിതോ ഹസ്തോ വിവർതിതകമേവ തത്  
കർണേƒ ഞ്ചിതഃ കരോ വാമോ ലതാഹസ്തശ്ച ദക്ഷിണഃ    128  
ദോലാപാദസ്തഥാ ചൈവ ഗജക്രീഡിതകം ഭവേത്  
ദ്രുതമുത്ക്ഷിപ്യ ചരണം പുരസ്താദഥ പാഅതയേത്    129  
തലസംസ്ഫോടിതൗ ഹസ്തൗ തലസംസ്ഫോടിതേ മതൗ  
പൃഷ്ഠപ്രസാരിതഃ പാദഃ ലതാരേചിതകൗ കരൗ    130  
സമുന്നതം ശിരശ്ചൈവ ഗരുഡപ്ലുതകം ഭവേത്  
സൂചിപാദോ നതം പാർശ്വമേകോ വക്ഷഃസ്ഥിതഃ കരഃ    131  
ദ്വിതീയശ്ചാഞ്ചിതോ ഗണ്ഡേ ഗണ്ഡസൂചീ തദുച്യതേ , 
ഊർധ്വാപവേഷ്ടിതൗ ഹസ്തൗ സൂചീപാദോ വിവർതിതഃ    132  
പരിവൃത്തത്രികം ചൈവ പരിവൃത്തം തദുച്യതേ    
ഏകഃ സമസ്ഥിതഃ പാദ ഊരുപൃഷ്ഠേ സ്ഥിതോƒ പരഃ    133  
മുഷ്ടിഹസ്തശ്ച വക്ഷഃസ്ഥഃ പാർശ്വജാനു തദുച്യതേ  
പൃഷ്ഠപ്രസാരിതഃ പാദഃ കിഞ്ചിതഞ്ചിത ജാനുകഃ    134  
യത്ര പ്രസാരിതോ ബാഹൂ തത്സ്യാത് ഗൃധ്രാവലീനകം  
ഉത്പ്ലുത്യ ചരണൗ കാര്യാവഗ്രതഃ സ്വസ്തികസ്ഥിതൗ    135  
സന്നതൗ ച തഥാ ഹസ്തൗ സന്നതം തദുദാഹൃതം  
കുഞ്ചിതം പാദമുത്ക്ഷിപ്യ കുര്യാദഗ്രസ്ഥിതം ഭുവി    136  
പ്രയോഗവശഗൗ ഹസ്തൗ സാ സൂചീ പരികീർതിതാ  
അലപദ്മഃ ശിരോഹസ്തഃ സൂചീപാദശ്ച ദക്ഷിണഃ    137  
യത്ര തത്കരണം ജ്ഞേഅയമർധസൂചീതി നാമതഃ  
പാദസൂച്യാ യദാ പാദോ ദ്വിതീയസ്തു പ്രവിധ്യതേ    138  
കടിവക്ഷഃസ്ഥിതൗ ഹസ്തൗ സൂചീവിധം തദുച്യതേ  
കൃത്വോരുവലിതം പാദമപക്രാന്തക്രമം ന്യസേത്    139  
പ്രയോഗവശഗൗ ഹസ്തവപക്രാന്തം തദുച്യതേ  
വൃശ്ചികം ചരണം കൃത്വാ രേചിതൗ ച തഥാ കരൗ    140  
തഥാ ത്രികം വിവൃത്തം ച മയൂരലലിതം ഭവേത്  
അഞ്ചിതാപസൃതൗ പാദൗ ശിരശ്ച പരിവാഹിതം    141  
രേചിതൗ ച തഥാ ഹസ്തൗ തത്സർപിതമുദാഹൃതം  
നൂപുരം ചരണം കൃത്വാ ദണ്ഡപാദം പ്രസാരയേത്    142  
ക്ഷിപ്രാവിദ്ധകരം ചൈവ ദണ്ഡപാദം തദുച്യതേ  
അതിക്രാന്തക്രമം കൃത്വാ സമുത്പ്ലുത്യ നിപാതയേത്    143  
ജംഘാഞ്ചിതോപരി ക്ഷിപ്താ തദ്വിദ്യാദ്ധരിണപ്ലുതം  
ഡോലാപാദക്രമം കൃത്വാ സമുത്പ്ലുത്യ നിപാതയേത്   144  
പരിവൃത്തത്രികം ചൈവ തത്പ്രേംഖോലിതമുച്യതേ  
ഭുജാവൂർധ്വവിനിഷ്ക്രാന്തൗ ഹസ്തൗ ചാഭി ( ധോ )മുഖാംഗുലീ    145  
ബദ്ധാ ചാരീ തഥ ചൈവ നിതംബേ കരണേ ഭവേത്  
ദോലാപാദക്രമം കൃത്വാ ഹസ്തൗ തദനുഗാവുഭൗഅ    146  
രേചിതൗ ഘൂർണിതൗ വാപി സ്ഖലിതം കരണം ഭവേത്  
ഏകോ വക്ഷഃസ്ഥിതോ ഹസ്തഃ പ്രോദ്വേഷ്ടിതതലോƒ പരഃ    147  
അഞ്ചിതശ്ചരണശ്ചൈവ പ്രയോജ്യഃ കരിഹസ്തകേ  
ഏകസ്തു രേചിതോ ഹസ്തോ ലതാഖ്യസ്തു തഥാ പരഃ    148  
പ്രസർപിതതലൗ പാദൗ പ്രസർപിതകമേവ തത്  
അലാതം ച പുരഃകൃത്വാ ദ്വിതീയം ച ദ്രുതക്രമം    149  
ഹസ്തൗ പാദാനുഗൗ ചാപി സിംഹവിക്രീഡിതേ സ്മൃതൗ  
പൃഷ്ഠപ്രസർപിതഃ പാദസ്തഥാ ഹസ്തൗ നികുഞ്ചിതൗ    150  
പുനസ്തഥൈവ കർതവ്യൗ സിംഹാകർഷ്തകേ ദ്വിജാഃ  
ആക്ഷിപ്തഹസ്തമാക്ഷിപ്തദേഹമാക്ഷിപ്തപാദകം    151  
അദ്വൃത്തഗാത്രമിത്യേതദുദ്വൃതാം കരണം സ്മൃതം  
ആക്ഷിപ്തചരണശ്ചൈകോ ഹസ്തൗ തസ്യൈവ ചാനുഗൗ    152  
ആനതം ച തഥ ഗാത്രം തയോപസൃതകം ഭവേത് 
ദോലാപാദക്രമം കൃത്വാ തലസംഘട്ടിതൗ കരൗ    153  
രേചയേച്ച കരം വാമം തലസംഘട്ടിതേ സദാ  
ഏകോ വക്ഷഃസ്ഥിതോ ഹസ്തോ ദ്വ്തീയശ്ച പ്രലംബിതഃ    154  
തലാഗ്രസംസ്ഥിതഃ പാദോ ജനിതേ കരണേ ഭവേത്  
ജനിതം കരണം കൃത്വാ ഹസ്തൗ ചാഭിമുഖാംഗുലീ    155  
ശനൈർനിപതിതോ ചൈവ ജ്ഞേയം തദവഹിത്ഥകം  
കരൗ വക്ഷഃസ്ഥിതൗ കാര്യാവുരൗ നിർഭുഗ്നമേവ ച    156  
മണ്ഡലസ്ഥാനകം ചൈവ നിവേശം കരണം തു തത്  
തലസഞ്ചരപാദാഭ്യാമുത്പ്ലുത്യ പതനം ഭവേത്   157  
സംനതം വലിതം ഗാത്രമേലകാക്രീഡിതം തു തത്  
കരമാവൃത്തകരണമൂരുപൃഷ്ഠേƒ ഞ്ചിതം ന്യസേത്    158  
ജംഘാഞ്ചിതാ തഥോദ്വൃത്താ ഹ്യൂരൂദ്വൃത്തം തു തദ്ഭവേത്  
കരൗ പ്രലംബിതൗ കാര്യോ ശിരശ്ച പരിവാഹിതം    159  
പാദൗ ച വലിതാവിധ്ദൗഅ മദസ്ഖലിതകേ ദ്വിജാഃ   
പുരഃ പ്രസാരിതഃ പാദഃ കുഞ്ചിതോ ഗഗനോന്മുഖഃ    160  
കരൗ ച രേചിതൗ യത്ര വിഷ്ണുക്രാന്തം തദുച്യതേ  
കരമാവർതിതം കൃത്വാ ഹ്യൂരുപൃഷ്ഠേ നികുഞ്ചയേത്   161  
ഊരുശ്ചൈവ തഥാവിദ്ധഃ സംഭ്രാന്തം കരണം തു തത്  
അപവിദ്ധഃ കരഃ സൂച്യാ പാദശ്ചൈവ നികുട്ടിതഃ    162  
വക്ഷഃസ്ഥശ്ച കരോ വാമോ വിഷ്കംഭേ കരണേ ഭവേത്  
പാദാവുദ്ധട്ടിതൗ കാര്യൗ തലസംഘട്ടിതൗ കരൗ    163  
നതശ്ച പാർശ്വം കർതവ്യം ബുധൈരുദ്ധട്ടിതേ സദാ  
പ്രയുജ്യാലാതകം പൂർവം ഹസ്തൗ ചാപി ഹി രേചയേത്    164  
കുഞ്ചിതാവഞ്ചിതൗ ചൈവ വൃഷഭക്രീഡിതേ സദാ  
രേചിതാവഞ്ചിതൗ ഹസ്തൗ ലോലിതം വർതിതം ശിരഃ    165  
ഉഭയോഃപാർശ്വയോര്യത്ര തല്ലോലിതമുദാഹൃതം  
സ്വസ്തികാപസൃതൗ  പാദൗ ശിരശ്ച  പരിവാഹിതം   166  
രേചിതൗ ച തഥാ ഹസ്തൗ സ്യാതാം നാഗാപസർപിതേ  
നിഷണ്ണാംഗസ്തു ചരണം പ്രസാര്യ തലസഞ്ചരം    167  
ഉദ്വാഹിതമുരഃ കൃത്വാ ശകടാസ്യം പ്രയോജയേത്  
ഊർധ്വാംഗുലിതലൗ പാദൗ ത്രിപതാകാവധോമുഖൗ    168  
ഹസ്തൗ ശിരസ്സന്നതം ച ഗംഗാവതരണം ത്വിതി   
യാനി സ്ഥാനാനി യാശ്ചാര്യോ  വ്യായാമേ കഥിതാനി തു    169  
പാദപ്രചാരസ്ത്വേഷാം തു   കരണാനാമയം ഭവേത്  
യേ  ചാപി നൃത്തഹസ്താസ്തു ഗദിതാ നൃത്തകർമണി    170  
തേഷാം സമാസതോ യോഗഃ  കരണേഷു വിഭാവ്യതേ   
പ്രായേണ  കരണേ കാര്യോ വാമോ വക്ഷഃസ്ഥിതഃ കരഃ    171  
ചരണശ്ചാനുഗശ്ചാപി ദക്ഷിണസ്തു ഭവേത്കരഃ  
ചാര്യശ്ചൈവ തു യാഃ പ്രോക്താ  നൃത്തഹസ്താസ്തഥൈവ ച    172  
സാ മാതൃകേതി വിജ്ഞേയാ തദ്ഭേദാത്കരണാനി തു  
അഷ്ടോത്തരശതം ഹ്യേതത്കരണാനാം മയോദിതം    173  
അതഃ പരം പ്രവക്ഷ്യാമി ഹ്യംഗഹാരവികൽപനം   
പ്രസാര്യോത്ക്ഷിപ്യ ച കരൗ സമപാദം പ്രയോജയേത്    174  
വ്യംസിതാപസൃതം സവ്യം  ഹസ്തമൂർധ്വം പ്രസാരയേത്   
പ്രത്യാലീഢം തതഃ കുര്യാത് തഥൈവ ച നികുട്ടകം    175  
ഊരൂദ്വൃത്തം തതഃ കുര്യാദക്ഷിപ്തം സ്വസ്തികം തതഃ   
നിതംബം  കരി ഹസ്തം ച കടിച്ഛിന്നം ച യോഗതഃ    176  
സ്ഥിരഹസ്തോ ഭവേദേഷ ത്വംഗഹാരോ ഹരപ്രിയഃ  
തലപുഷ്പാപവിദ്ധേ ദ്വേ വർതിതം  സംനികുട്ടികം    177  
ഊരൂദ്വൃത്തം തഥാക്ഷിപ്തമുരോമണ്ഡലമേവ ച  
നിതംബം കരിഹസ്തം ച കടിച്ഛിന്നം തഥൈവ ച    178  
ഏഷ പര്യസ്തകോ നാമ ഹ്യംഗഹാരോ ഹരോദ്ഭവഃ  
അലപല്ലവസൂചീം ച കൃത്വാ വിക്ഷിപ്തമേവ ച   179  
ആവർതിതം തതഃ കുര്യാത്തഥൈഅവ ച നികുട്ടകം  
ഊരൂദ്വൃത്തം തഥാക്ഷിപ്തമുരോമണ്ഡലമേവ ച    189  
കരിഹസ്തം കടിച്ഛിന്നം സൂചീവിദ്ധോ ഭവേദയം  
അപവിദ്ധം തു കരണം സൂചീവിദ്ധം തഥൈവ ച    181  
ഉദ്വേഷ്ടിതേന ഹസ്തേന ത്രികം തു പരിവർതയേത്  
ഉരോമണ്ഡലകൗ ഹസ്തൗ കടിച്ഛിന്നം തഥൈവ ച    182  
അപവിദ്ധോƒ ംഗഹാരാശ്ച വിജ്ഞേയോƒ യം പ്രയോക്തൃഭിഃ  
കരണം നൂപുരം കൃത്വാ വിക്ഷിപ്താലാതകേ പുനഃ    183  
പുനരാക്ഷിപ്തകം കുര്യാദുരോമണ്ഡലകം തഥാ  
നിതംബം കരിഹസ്തം ച കടിച്ഛിന്നം തഥൈവ ച    184  
ആക്ഷിപ്തകഃ സ വിജ്ഞേയോ ഹ്യംഗഹാരഃ പ്രയോക്തൃഭിഃ  
ഉദ്വേഷ്ടിതാപവിദ്ധസ്തു കരഃ പാദോ നികുട്ടിതഃ    185  
പുനസ്തൈനൈവ യോഗേന വാമപാർശ്വേ ഭവേദഥ  
ഉരോമണ്ഡലകൗ ഹസ്തൗ നിതംബം കരിഹസ്തകം    186
കർതവ്യം സകടിച്ഛിന്നം നൃത്യേ തൂദ്ധട്ടിതേ സദാ  
പര്യായോദ്വേഷ്ടിതൗ ഹസ്തൗ പാദൗ ചൈവ നികുട്ടിതൗ    187  
കുഞ്ചിതാവഞ്ചിതൗഅ ചൈവ ഹ്യൂരൂദ്വൃത്തം തഥൈവ ച  
ചതുരശ്രം കരം കൃത്വാ പാദേന ച നികുട്ടകം    188  
ഭുജംഗത്രാസിതം ചൈവ കരം ചോദ്വിഷ്ടിതം പുനഃ  
പരിച്ഛിന്നം ച കർതവ്യം ത്രികം ഭ്രമരകേണ തു    189  
കരിഹസ്തം കടിച്ഛിന്നം വിഷ്കംഭേ പരികീർതിതം  
ദണ്ഡപാദം കരം ചൈവ വിക്ഷിപ്യാക്ഷിപ്യ ചൈവ ഹി    190  
വ്യംസിതം വാമഹസ്തം ച സഹ പാദേന സർപയേത്  
നികുട്ടകദ്വയം കാര്യമാക്ഷിപ്തം  മണ്ഡലോരസി    191  
കരിഹസ്തം കടിച്ഛിന്നം കർതവ്യമപരാജിതേ  
കുട്ടിതം കരണം കൃത്വാ ഭുജംഗത്രാസിതം തഥാ    192  
രേചിതേന തു ഹസ്തേന പതാകം ഹസ്തമാദിശേത്  
ആക്ഷിപ്തകം പ്രയുഞ്ജീത ഹ്യുരോമണ്ഡലകം തഥാ    193  
ലതാഖ്യം സകടകച്ഛിന്നം വിഷ്കംഭാപസൃതേ ഭവേത്  
ത്രികം സുവലിതം കൃത്വാ നൂപുരം കരണം തഥാ    194  
ഭുജംഗത്രാസിതം സവ്യം തഥാ വൈശാഖരേചിതം  
ആക്ഷിപ്തകം തതഃ കൃത്വാ പരിച്ഛിന്നം തഥൈവ ച    195  
ബാഹ്യഭ്രമരകം കുര്യാദുരോമണ്ഡലമേവ ച  
നിതംബം കരിഹസ്തം ച കടിച്ഛിന്നം തഥൈവ ച    196  
മത്താക്രീഡോ ഭവേദേഷ ഹ്യംഗഹാരോ ഹരപ്രിയഃ   
രേചിതം ഹസ്തപാദം ച കൃത്വാ വൃശ്ചികമേവ ച    197  
പുനസ്തേനൈവ യോഗേന വൃശ്ചികം സമ്പ്രയോജയേത്  
നികുട്ടകം തഥാ ചൈവ സവ്യാസവ്യകൃതം ക്രമാത്   198  
ലതാഖ്യഃ സകടിച്ഛേദോ ഭവേത്സ്വസ്തികരേചിതേ  
പാർശ്വേ തു സ്വസ്തികം  ബദ്ധ്വാ കാര്യം ത്വഥ നികുട്ടകം    199  
ദ്വിതീയസ്യ ച പാർശ്വസ്യ വിധിഃ സ്യാദ്യമേവ ഹി  
തതശ്ച കരമാവർത്യ ഹ്യൂരൂപൃഷ്ഠേ നിപാതയേത്    200  
ഊരൂദ്വൃത്തം തതഃ കുര്യാദാക്ഷിപ്തം പുനരേവ ഹി  
നിതംബം കരിഹസ്തം ച കടിച്ഛിന്നം തഥൈവ ച    201  
പാർശ്വസ്വസ്തിക ഇത്യേഷ ഹ്യംഗഹാരഃ പ്രകീർതിതഃ  
വൃശ്ചികം കരണം കൃത്വാ ലതാഖ്യം  ഹസ്തമേവ ച    202  
തമേവ ച കരം ഭൂയോ നാസാഗ്രേ സന്നികുഞ്ചയേത്  
തമേവോദ്വേഷ്ടിതം കൃത്വാ നിതംബം പരിവർതയേത്    203  
കരിഹസ്തം കടിച്ഛിന്നം വൃശ്ചികാപസൃതേ ഭവേത്  
കൃത്വാ നൂപുരപാദം  തു  തഥാക്ഷിപ്തകമേവ ച    204  
പരിച്ഛിന്നം ച  കർതവ്യം സൂചീപാദം തഥൈവ ച   
നിതംബം  കരിഹസ്തം ചാപ്യുരോമണ്ഡലകം തഥാ    205   
കടീച്ഛിന്നം തതശ്ചൈവ ഭ്രമരഃ സ തു സഞ്ജ്ഞിതഃ   
മതല്ലികരണം കൃത്വാ കരമാവർത്യ ദക്ഷിണം    106  
കപോലസ്യ പ്രദേശേ തു കാര്യം സമ്യങ്നികുഞ്ചിതം 
അപവിദ്ധം ദ്രുതം ചൈവ തലസംസ്ഫോടസംയുതം    207  
കരിഹസ്തം  കടിച്ഛിന്നം മത്തസ്ഖലിതകേ ഭവേത്  
ദോലൈഃ കരൈഃ പ്രചലിതൈഃ സ്വസ്തികാപസൃതൈഃ പദൈഃ    208  
അഞ്ചിതൈർവലിതൈർഹസ്തൈസ്തലസംഘട്ടിതൈസ്തഥാ  
നികുട്ടിതം ച കർതവ്യമൂരൂദ്വൃതം തഥൈവ ച    209  
കരിഹസ്തം കടിച്ഛിന്നം മദാദ്വിലസിതേ ഭവേത്  
മണ്ഡലം സ്ഥാനകം കൃത്വാ തഥാ ഹസ്തൗ ച രേചിതൗ    210  
ഉദ്ഘട്ടിതേന പാദേന മത്തല്ലികരണം ഭവേത്  
ആക്ഷിപ്തം കരണം ചൈവ  ഹ്യുരോമണ്ഡലമേവ ച    211  
കടിച്ഛിന്നം തഥാ ചൈവ ഭവേത്തു ഗതിമണ്ഡലേ  
സമപാദം പ്രയുജ്യാഥ പരിച്ഛിന്നം ത്വനന്തരം    212  
ആവിദ്ധേന തു പാദേന ബാഹ്യഭ്രമരകം തഥാ  
വാമസൂച്യാ ത്വതിക്രാന്തം ഭുജംഗത്രാസിതം തഥാ    213  
കരിഹസ്തം കടിച്ഛിന്നം പരിച്ഛിന്നേ വിധീയതേ  
ശിരസസ്തൂപരി സ്ഥാപ്യൗ സ്വസ്തിഅകൗ വിച്യുതൗ കരൗ   214  
തതഃ സവ്യം കരം ചാപി ഗാത്രമാനമ്യ രേചയേത്  
പുനരുത്ഥാപയേത്തത്ര ഗാത്രമുന്നമ്യ രേചിതം    215  
ലതാഖ്യൗ ച കരൗ കൃത്വാ വൃശ്ചികം സമ്പ്രയോജയേത്  
രേചിതം കരിഹസ്തം ച  ഭുജംഗത്രാസിതം തഥാ    216  
ആക്ഷിപ്തകം പ്രയുഞ്ജീത സ്വസ്തികം പാദമേവ ച  
പരാംഗ്മുഖവിധിർഭൂയ ഏവമേവ  ഭവേദിഹ    217  
കരിഹസ്തം കടിച്ഛിന്നം പരിവൃത്തകരേചിതേഏ  
രേചിതൗ സഹ ഗാത്രേണ ഹ്യപവിദ്ധൗ കരൗ യദാ    218  
പുനസ്തേനൈവ ദേശേന ഗാത്രമുന്നമ്യ രേചയേത്  
കുര്യാന്നൂപുരപാദം ച ഭുജംഗത്രാസിതം തഥാ    219  
രേചിതം മണ്ഡലം ചൈവ ബാഹുശീർഷേ നികുഞ്ചയേത്  
ഊരൂദ്വൃത്തം തഥാക്ഷിപ്തമുരോമണ്ഡലമേവ ച    220  
കരിഹസ്തം കടിച്ഛിന്നം കുര്യാദ്വൈശാഖരേചിതേ  
ആദ്യം തു ജനിതം കൃത്വാ പാദമേകം പ്രസാരയേത്   221  
തഥൈവാലാതകം കുര്യാത് ത്രികം തു പരിവർതയേത്   
അഞ്ചിതം വാമഹസ്തം ച ഗണ്ഡദേശേ നികുട്ടയേത്    222  
കടിച്ഛിന്നം തഥാ ചൈവ പരാവൃത്തേ പ്രയോജയേത്  
സ്വസ്തികം കരണം കൃത്വാ വ്യംസിതൗ ച കരൗ പുനഃ    223  
അലാതകം പ്രയുഞ്ജീത ഹ്യൂർധ്വജാനു നികുഞ്ചിതം  
അർധസൂചീ ച വിക്ഷിപ്തമുദ്വൃത്താക്ഷിപ്തകേ തഥാ    224  
കരിഹസ്തം കടിച്ഛിന്നമംഗഹാരേ ഹ്യലാതകേ  
നികുട്യ വക്ഷസി കരാവൂർധ്വജാനു പ്രയോജയേത്    225  
ആക്ഷിപ്തസ്വസ്തികം കൃത്വാ ത്രികം തു പരിവർതയേത്  
ഉരോമണ്ഡലകൗ ഹസ്തൗ നിതംബം കരിഹസ്തകം    226  
കടിച്ഛിന്നം തഥാ ചൈവ പാർശ്വച്ഛേദേ വിധീയതേ  
സൂചീവാമപദം ദധ്യാദ്വിദ്യുദ്ഭ്രാന്തം ച ദക്ഷിണം    227  
ദക്ഷിണേന പുനഃ സൂചീ വിദ്യുദ്ഭ്രാന്തം ച വാമതഃ  
പരിച്ഛിന്നം തഥാ ചൈവ ഹ്യതിക്രാന്തം ച വാമകം    228  
ലതാഖ്യം സകടിച്ഛിന്നം വിദ്യുദ്ഭ്രാന്തശ്ച സ സ്മൃതഃ   
കൃത്വാ നൂപുരപാദം തു സവ്യവാമൗ പ്രലംബിതൗ    229  
കരൗ പാർശ്വേ തതസ്താഭ്യാം വിക്ഷിപ്തം സമ്പ്രയോജയേത്  
താഭ്യാം സൂചീ തഥാ ചൈവ ത്രികം തു  പരിവർതയേത്     230  
ലതാഖ്യം സകടിച്ഛിന്നം കുർതാദുദ്വൃത്തകേ സദാ  
ആലീഢവ്യംസിതൗ ഹസ്തൗ ബാഹുശീർഷേ നികുട്ടയേത്     231  
നൂപുരശ്ചരണോ വാമസ്തഥാലാതശ്ച ദക്ഷിണഃ  
തേനൈവാക്ഷിപ്തകം കുര്യാദുരോമണ്ഡലകൗ കരൗ   232  
കരിഹസ്തം കടിച്ഛിന്നമാലീഢേ സമ്പ്രയോജയേത്  
ഹസ്തം തു രേചിതം കൃത്വാ പാർശ്വമാനസ്യ രേചയേത്    233  
പുനസ്തേനൈവ യോഗേന ഗാത്രമാനസ്യ രേചയേത്  
രേചിതം കരണം കാര്യമുരോമണ്ഡലമേവ ച    234  
കടിച്ഛിന്നം തു കർതവ്യമംഗഹാരേ തു രേചിതേ  
നൂപുരം ചരണം കൃത്വാ ത്രികം തു പരിവർതയേത്   235  
വ്യംസിതേന തു ഹസ്തേന ത്രികമേവ വിവർതയേത്  
വാമം ചാലാതകം കൃത്വാ സൂചീമത്രൈവ യോജയേത്   236  
കരിഹസ്തം കടിച്ഛിന്നം കുര്യാദാച്ഛുരിതേ സദാ  
രേചിതൗ സ്വസ്തികൗ പാദൗ രേചിതൗ സ്വസ്തികൗ കരൗ    237  
കൃത്വാ  വിശ്ലേഷമേവം തു തേനൈവ വിധിനാ പുനഃ  
പുനരുത്ക്ഷേപണം ചൈവ രേചിതൈരേവ കാരയേത്    238  
ഉദ്വൃത്താക്ഷിപ്തകേ ചൈവ  ഹ്യുരോമണ്ഡലമേവ ച  
നിതംബം കരിഹസ്തം ച കടിച്ഛിന്നം തഥൈവ ച    239  
ആക്ഷിപ്തരേചിതോ ഹ്യേഷ കരണാനാം വിധിഃ സ്മൃതഃ  
വിക്ഷിപ്ത കരണം കൃത്വാ  ഹസ്തപാദം മുഖാഗമം    240  
വാമസൂചിസഹകൃതം വിക്ഷിപേദ്വാമകം കരം  
വക്ഷഃസ്ഥാനേ ഭവേത്സവ്യോ വലിതം ത്രികമേവ ച    241  
നൂപുരാക്ഷിപ്തകേ ചൈവ ഹ്യർധസ്വസ്തികമേവ ച  
നിതംബം കരിഹസ്തം ച ഹ്യുരോമണ്ഡലകം തഥാ    242  
കടിച്ഛിന്നം ച കർതവ്യം സംഭ്രാന്തേ നൃത്തയോക്തൃഭിഃ  
അപക്രാന്തക്രമം കൃത്വാ വ്യംസിതം ഹസ്തമേവ ച    243  
കുര്യാദുദ്വേഷ്ടിതം ചൈവ ഹ്യർധസൂചീം തഥൈവ ച  
വിക്ഷിപ്തം സകടിച്ഛിന്നമുദ്വൃത്താക്ഷിപ്തകേ തഥാ    244  
കരിഹസ്തം കടിച്ഛിന്നം കർതവ്യമപസർപിതേ   
കൃത്വാ നൂപുരപാദം ച ദ്രുതമാക്ഷിപ്യ ച ക്രമം    245  
പാദസ്യ ചാനുഗൗ ഹസ്തൗ ത്രികം ച പരിവർതയേത്  
നികുട്യ കരപാദം ചാപ്യുരോമണ്ഡലകം പുനഃ    246  
കരിഹസ്തം കടിച്ഛിന്നം കാര്യമർധനികുട്ടകേ  
ദ്വാത്രിംശദേതേ സമ്പ്രോക്താ ഹ്യംഗഹാരാ ദ്വിജോത്തമാഃ    247  
ചതുരോ രേചകാംശ്ചാപി ഗദതോ മേ നിബോധത  
പാദരേചക  ഏകഃ സ്യാത് ദ്വിതീയഃ കടിരേചകഃ    248  
കരരേചകസ്തൃതീയസ്തു ചതുർഥഃ കണ്ഠരേചകഃ  
[രേചിതാഖ്യഃ പൃഥഗ്ഭാവേ വലനേ ചാഭിധീയതേ   
ഉദ്വാഹനാത്പൃഥഗ്ഭാവാച്ചലനാച്ചാപി രേചകഃ  
പാർശ്വാത്പാർശ്വേ തു ഗമനം സ്ഖലിതൈശ്ചലിതൈഃ പദൈഃ    
വിവിധൈശ്ചൈവ പാദസ്യ പാദരേചക ഉച്യതേ  
ത്രികസ്യോദ്വർതനം ചൈവ ഛടീവലനമേവ ച   
തഥാƒ പസർപണം ചൈവ കടിരേചക ഉച്യതേ  
ഉദ്വർതനം പരിക്ഷേപോ വിക്ഷേപഃ പരിവർതനം   
വിസർപണം ച ഹസ്തസ്യ ഹസ്തരേചക ഉച്യതേ  
ഉദ്വാഹനം സന്നമനം തഥാ പാർശ്വസ്യ സന്നതിഃ   
ഭ്രമണം ചാപി വിജ്ഞേയോ ഗ്രീവായാ രേചകോ ബുധൈഃ   ]
രേചകൈരംഗഹാരൈശ്ച നൃത്യന്തം വീക്ഷ്യ ശങ്കരം    249  
സുകുമാരപ്രയോഗേണ നൃത്യന്തീം ചൈവ പാഅർവതീം  
മൃദഞ്ഗഭേരീപടഹൈർഭാണ്ഡഡിണ്ഡിമഗോമുഖൈഃ   250  
പണവൈർദദുരൈശ്ചൈവ സർവാതോദ്യൈഃ പ്രവാദിതൈഃ  
ദക്ഷയജ്ഞേ വിനിഹതേ സന്ധ്യാകാലേ മഹേശ്വരഃ    251  
നാനാംഗഹാരൈഃ പ്രാനൃത്യല്ലയതാലവശാനുഗൈഅഃ  
പിണ്ഡിബന്ധാംസ്തതോ ദൃഷ്ട്വാ നന്ദിഭദ്രമുഖാ ഗണാഃ    252  
ചക്രുസ്തേ നാമ പിണ്ഡീനാം ബന്ധമാസാം സലക്ഷണം  
ഈശ്വരസ്യേശ്വരീ പിൻഡീ നന്ദിനശ്ചാപി പട്ടസീ    253  
ചണ്ഡികായാ ഭവേത്പിണ്ഡീ തഥാ വൈ സിംഹവാഹിനീ  
താർക്ഷ്യപിണ്ഡീ ഭവേദ്വിഷ്ണോഃ പദ്മപിണ്ഡീ സ്വയംഭുവഃ    254  
ശക്രസ്യൈരാവതീ പിണ്ഡീ ഝഷപിണ്ഡീ തു  മാന്മഥീ  
ശിഖിപിണ്ഡീ കുമാരസ്യ രൂപപിണ്ഡീ ഭവേച്ഛ്രിയഃ    255  
ധാരാപിണ്ഡീ ച ജാഹ്നവ്യാഃ പാശപിണ്ഡീ യമസ്യ ച   
വാരുണീ ച നദീപിണ്ഡീ യാക്ഷീ സ്യാദ്ധനദസ്യ തു    256  
ഹലപിണ്ഡീ ബലസ്യാപി സർപപിണ്ഡീ തു ഭോഗിനാം  
ഗാണേശ്വരീ മഹാപിണ്ഡീ ദക്ഷയജ്ഞവിമർദിനീ  257  
ത്രിശൂലാകൃതിസംസ്ഥാനാ രൗദ്രീ സ്യാദന്ധകദ്വിഷഃ  
ഏവമന്യാസ്വപി തഥാ ദേവതാസു യഥാക്രമം    258  
ധ്വജഭൂതാഃ പ്രയോക്തവ്യാഃ പിണ്ഡീബന്ധാഃ സുചിഹ്നിതാഃ  
രേചകാ അംഗഹാരാശ്ച പിണ്ഡീബന്ധാതസ്ഥൈവ ച    259  
സൃഷ്ട്വാ ഭഗവതാ ദത്താസ്തണ്ഡവേ മുനയേ തദാ  
തേനാപി ഹി തതഃ സമ്യഗ്ഗാനഭാണ്ഡസമന്വിതഃ    260  
നൃത്തപ്രയോഗഃ സൃഷ്ടോ യഃ സ താണ്ഡവ ഇതി സ്മൃതഃ  
ഋഷയ ഊചുഃ  -
യദാ പ്രാപ്ത്യർഥമർഥാനാം തജ്ജ്ഞൈരഭിനയഃ കൃതഃ     261  
കസ്മാനൃത്തം കൃതം ഹ്യേതത്കം സ്വഭാവമപേക്ഷതേ  
ന ഗീതകാർഥസംബദ്ധം ന ചാപ്യർഥസ്യ ഭാവകം    262  
കസ്മാന്നൃത്തം കൃതം  ഹ്യേതദ്ഗീതേഷ്വാസാരിതേഷു ച  
ഭരതഃ  -
അത്രോച്യതേ ന ഖല്വർഥം കഞ്ചിന്നൃത്തമപേക്ഷതേ    263  
കിം തു ശോഭാം പ്രജനയേദിതി നൃത്തം പ്രവർതിതം  
പ്രായേണ സർവലോകസ്യ നൃത്തമിഷ്ടം സ്വഭാവതഃ    264  
മംഗലമിതി കൃത്വാ ച നൃത്തമേതത്പ്രകീർതിതം  
വിവാഅഹപ്രസവാവാഹപ്രമോദാഭ്യുഅദയാദിഷു    265  
വിനോദകാരണം ചേതി നൃത്തമേതത്പ്രവർതിതം   
അതശ്ചൈവ പ്രതിക്ഷേപാദ്ഭൂതസംഘൈഃ പ്രവർതിതാഃ   266  
യേ ഗീതകാദൗ യുജ്യന്തേ സമ്യങ്നൃത്തവിഭാഗകാഃ 
ദേവേന ചാപി സമ്പ്രോക്തസ്തണ്ഡുസ്താണ്ഡവപൂർവകം    267  
ഗീതപ്രയോഗമാശ്രിത്യ നൃത്തമേതത്പ്രവർത്യതാം  
പ്രായേണ താണ്ഡവവിധിർദേവസ്തുത്യാശ്രയോ ഭവേത്   268  
സുകുമാരപ്രയോഗശ്ച ശൃംഗാരരസസംഭവഃ   
തസ്യ തണ്ഡുപ്രയുക്തസ്യ താണ്ഡവസ്യ വിധിക്രിയാം  269  
വർധമാനകമാസാദ്യ സമ്പ്രവക്ഷ്യമി ലക്ഷണം  
കലാനാം വൃദ്ധിമാസാദ്യ ഹ്യക്ഷരാണാം ച വർധനാത്    270  
ലയസ്യ വർധനാച്ചാപി വർധമാനകമുച്യതേ  
കൃത്ത്വാ കുതപവിന്യാസം യഥാവദ്ദ്വിജസത്തമാഃ    271  
ആസാരിതപ്രയോഗസ്തു തതഃ കാര്യഃ പ്രയോക്തൃഭിഃ  
തത്ര തൂപോഹനം കൃത്ത്വാ തന്ത്രീഗാനസമന്വിതം    272  
കാര്യഃ പ്രവേശോ നർതക്യാ ഭാണ്ഡവാദ്യസമന്വിതഃ  
വിശുദ്ധകരണായാം തു ജാത്യാം വാദ്യം പ്രയോജയേത്   273  
ഗത്യാ വാദ്യാനുസാരിണ്യാ തസ്യാശ്ചാരീം പ്രയോജയേത്  
വൈശാഖസ്ഥാനകേനേഹ സർവരേചകചാരിണീ    274  
പുഷ്പാഞ്ജലിധരാ ഭൂത്വാ പ്രവിശേദ്രംഗമണ്ഡപം  
പുഷ്പാഞ്ജലിം വിസൃജ്യാഥ രംഗപീഠം പരീത്യ ച    275  
പ്രണമ്യ ദേവതാഭ്യശ്ച തതോƒ ഭിനയമാചരേത്  
യത്രാഭിനേയം ഗീതം സ്യാത്തത്ര വാദ്യം ന  യോജയേത്    276  
അംഗഹാരപ്രയോഗേ തു ഭാണ്ഡവാദ്യം വിധീയതേ  
സമം രക്തം വിഭക്തം ച സ്ഫുടം ശുദ്ധപ്രഹാരജം   277  
നൃത്താംഗഗ്രാഹി വാദ്യജ്ഞൈർവാദ്യം യോജ്യം തു താണ്ഡവേ  
പ്രയുജ്യ ഗീതവാദ്യേ തു നിഷ്ക്രാമേന്നർതകീ തതഃ    278  
അനേനൈവ വിധാനേന പ്രവിശന്ത്യപരാഃ പൃഥക്  
അന്യാശ്ചാനുക്രമേണാഥ പിണ്ഡീം ബധ്നന്തി യാഃ സ്ത്രിയഃ    279  
താവത്പര്യസ്തകഃ കാര്യോ  യാവത്പിണ്ഡീ ന ബധ്യതേ  
പിണ്ഡീം ബദ്ധ്വാ തതഃ സർവാ നിഷ്ക്രാമേയുഃ സ്ത്രിയസ്തു താഃ    280  
പിണ്ഡീബന്ധേഷു വാദ്യം തു കർതവ്യമിഹ വാദകൈഅഃ  
പര്യസ്തകപ്രമാണേന ചിത്രൗഘകരണാന്വിതം    281  
തത്രോപവാഹനം ഭൂയഃ കാര്യം പൂർവവദേവ ഹി  
തതശ്ചാസാരിതം ഭൂയോ ഗായനം തു പ്രയോജയേത്    282  
പൂർവേണൈവ വിധാനേന പ്രവിശേച്ചാപി നർതകീ  
ഗീതകാർഥം ത്വഭിനയേദ് ദ്വിതീയാസാരിതസ്യ തു    283  
തദേവ ച പുനർവസ്തു നൃത്തേനാപി പ്രദർശയേത്  
ആസാരിതേ സമാപ്തേ തു നിഷ്ക്രാമേന്നർതകീ തതഃ    284  
പൂർവവത്പ്രവിശന്ത്യന്യാഃ പ്രയോഗഃ സ്യാത്സ ഏവ ഹി  
ഏവം പദേ പദേ കാര്യോ വിധിരാസാരിതസ്യ തു    285  
ഭാണ്ഡവാദ്യകൃതേ ചൈവ തഥാ ഗാനകൃതേƒ പി ച  
ഏകാ തു പ്രഥമം യോജ്യാ ദ്വേ ദ്വിതീയം തഥൈവ ച    286  
തിസ്രോ വസ്തു തൃതീയം തു ചതസ്രസ്തു ചതുർഥകം  
പിണ്ഡീനാം വിധയശ്ചൈവ ചത്വാരഃ സമ്പ്രകീർതിതാഃ    287  
പിണ്ഡീ ശൃംഖലികാ ചൈവ ലതാബന്ധോƒ ഥ ഭേദ്യകഃ  
പിണ്ഡീബന്ധസ്തു പിണ്ഡത്വാദ്ഗുൽമഃ ശൃംഖലികാ ഭവേത്    288  
ജാലോപനദ്ധാ ച ലതാ സനൃത്തോ ഭേദ്യകഃ സ്മൃതഃ  
പിണ്ഡീബന്ധഃ കനിഷ്ഠേ തു ശൃംഖലാ തു ലയാന്തരേ    289  
മധ്യമേ ച ലതാബന്ധോ ജ്യേഷ്ഠേ ചൈവാഥ ഭേദ്യകഃ  
പിണ്ഡീനാം വിവിധാ യോനിര്യന്ത്രം ഭദ്രാസനം തഥാ    290  
ശിക്ഷായോഗസ്തഥാ ചൈവ പ്രയോക്തവ്യഃ പ്രയോക്തൃഭിഃ  
ഏവം പ്രയോഗഃ കർതവ്യോ വർധമാനേ തപോധനാഃ     291  
ഗീതാനാം ഛന്ദകാനാം ച ഭൂയോ വക്ഷ്യാമ്യഹം വിധിം  
യാനി വസ്തുനിബദ്ധാനി യാനി ചാംഗികൃതാനി തു    292  
ഗീതാനി തേഷാം വക്ഷ്യാമി പ്രയോഗം നൃത്തവാദ്യയോഃ  
തത്രാവതരണം കാര്യം നർതക്യാഃ സാർവഭാണ്ഡികം    293  
ക്ഷേപപ്രതിക്ഷേപകൃതം ഭാണ്ഡോപോഹനസംസ്കൃതം  
പ്രഥമം ത്വഭിനേയം സ്യദ്ഗീതകേ സർവവസ്തുകം    294
തദേവ ച പുനർവസ്തു നൃത്തേഏനാപി പ്രദർശേയത്  
യോ വിധിഃ പൂർവമുക്തസ്തു നൃത്താഭിനയവാദിതേ    295  
ആസാരിതവിധൗ സ സ്യാദ്ഗീതാനാം വസ്തുകേഷ്വപി  
ഏവം വസ്തുനിബന്ധാനാം ഗീതകാനാം വിധിഃ സ്മൃതഃ    296  
ശൃണുതാംഗനിബദ്ധാനാം ഗീതാനാമപി ലക്ഷണം  
യ ഏവ വസ്തുകവിധിർനൃത്താഭിനയവാദിതേ    297  
തമേവാംഗനിബദ്ധേഷു ച്ഛന്ദകേഷ്വപി യോജയേത്  
വാദ്യം ഗുർവക്ഷരകൃതം തഥാൽപാക്ഷരമേവ ച    298  
മുഖേ സോപോഹനേ കുര്യാദ്വർണാനാം വിപ്രകർഷതഃ  
യദാ ഗീതിവശാദംഗം ഭൂയോ  ഭൂയോ നിവർതതേ    299  
തത്രാദ്യമഭിനേയം സ്യാച്ഛേഷം നൃത്തേന യോജയേത്   
യദാ ഗീതിവശാദംഗം ഭൂയോ  ഭൂയോ നിവർതതേ    300  
ത്രിപാണിലയസംയുക്തം തത്ര വാദ്യം പ്രയോജയേത്  
യഥാ ലയസ്തഥാ വാദ്യം കർതവ്യമിഹ വാദകൈഃ     301  
[തതം ചാനുഗതം ചാപി ഓഘം ച കരണാന്വിതം  
സ്ഥിരേ തത്ത്വം (തം)പ്രയോക്തവ്യം മധ്യേ ചാനുഗതം ഭവേത്   
ഭൂയശ്ചൗഘഃ പ്രയോക്തവ്യസ്ത്വേഷ വാദ്യഗതോ വിധിഃ  
ഛന്ദോഗീതകമാസാദ്യ ത്വംഗാനി പരിവർതയേത്   
ഏഷ കാര്യോ വിധിർനിത്യം നൃത്താഭിനയവാദിതേ  
യാനി വസ്തുനിബദ്ധാനി തേഷാമന്തേ ഗ്രഹോ ഭവേത്   
അംഗാനാം തു പരാവൃത്താവാദാവേവ ഗ്രഹോ മതഃ    ]
ഏവമേഷ വിധിഃ കാര്യോ ഗീതേഷ്വാസാരിതേഷ്വപി  
ദേവസ്തുത്യാശ്രയം ഹ്യേതത്സുകുമാരം നിബോധത    302  
സ്ത്രീപുംസയോസ്തു സംലാപോ യസ്തു കാമസമുദ്ഭവഃ  
തജ്ജ്ഞേയം സുകുമാരം ഹി ശൃംഗാരരസസംഭവം    303  
യസ്യാം യസ്യാമവസ്ഥായാം നൃത്തം  യോജ്യം പ്രയോക്തൃഭിഃ  
തത്സർവംം സമ്പ്രവക്ഷ്യാമി തച്ച മേ  ശൃണുത ദ്വിജാഃ    304  
അംഗവസ്തുനിവൃത്തൗ തു തഥാ വർണനിവൃത്തിഷു  
തഥാ ചാഭുദയസ്ഥാനേ നൃത്തം തജ്ജ്ഞഃ പ്രയോജയേത്     305  
യത്തു സന്ദൃശ്യതേ കിഞ്ചിദ്ദമ്പത്യോർമദനാശ്രയം  
നൃത്തം തത്ര പ്രയോക്തവ്യം പ്രഹർഷാർഥഗുണോദ്ഭവം    306  
യത്ര സന്നിഹിതേ കാന്തേ ഋതുകാഅലാദിദർശനം  
ഗീതകാർഥാഭിസംബദ്ധം നൃത്തം തത്രാപി ചേഷ്യതേ    307  
ഖണ്ഡിഅതാ വിപ്രലബ്ധാ വാ കലഹാന്തരിതാപി വാ  
യസ്മിന്നംഗേ തു യുവതിർന നൃത്തം തത്ര ന യോജയേത്   308  
സഖീപ്രവൃത്തേ സംലാപേ തഥാƒ സന്നിഹിതേ പ്രിയേ  
ന ഹി നൃത്തം പ്രയോക്തവ്യം യസ്യാ ന പ്രോഷിതഃ പ്രിയഃ    309  
[ദൂത്യാശ്രയം യദാ തു സ്യാദൃതുകാലാദി ദർശനം  
ഔത്സുക്യചിന്താസംബദ്ധം ന നൃത്തം  തത്ര യോജയേത്   ]
യസ്മിന്നംഗേ പ്രസാദം തു ഗൃഹ്നീയാന്നായികാ ക്രമാത്  
തതഃപ്രഭൃതി നൃത്തം തു ശേഷേഷ്വംഗേഷു യോജയേത്    310  
ദേവസ്തുത്യാശ്രയകൃതം യദംഗം തു ഭവേദഥ  
മാഹേശ്വരൈരംഗഹാരൈരുദ്ധതൈസ്തത്പ്രയോജയേത്   311  
യത്തു ശൃംഗാരസംബദ്ധം ഗാനം സ്ത്രീപുരുഷാശ്രയം  
ദേവീകൃതൈരംഗഹാരൈർലലിതൈസ്തത്പ്രയോജയേത്    312  
ചതുഷ്പദാ നർകുടകേ ഖഞ്ജകേ പരിഗീതകേ  
വിധാനം സമ്പ്രവക്ഷ്യാമി ഭാണ്ഡവാദ്യവിധിം പ്രതി    313  
ഖഞ്ജനർകുടസംയുക്താ ഭസ്വേദ്യാ തു ചതുഷ്പദാ  
പാദാന്തേ സന്നിപാതേ തു തസ്യാ ഭാണ്ഡഗ്രഹോ ഭവേത്    314  
യാ ധ്രുവാ ഛന്ദസാ യക്താ സമപാദാ സമാക്ഷരാ   
തസ്യാഃ പാദാവസാനേ തു പ്രദേശിന്യാ ഗ്രഹോ ഭവേത്   315  
കൃത്വൈകം പരിവർതം തു ഗാനസ്യാഭിനയസ്യ ച  
പുനഃ പാദനിവൃത്തിം തു ഭാണ്ഡവാദ്യേന യോജയേത്   316  
അം ̐ംഗവസ്തുനിവൃതൗ തു  വർണാന്തരനിവൃത്തിഷു  
തഥോപസ്ഥാപനേ ചൈവ ഭാണ്ഡവാദ്യം പ്രയോജയേത്    317  
യേƒ പി ചാന്തരമാർഗാസ്സ്യുഃ തന്ത്രിവാക്കരണൈഃ കൃതാഃ  
തേഷു സൂചീ പ്രയോക്തവ്യാ ഭാണ്ഡേന സഹ താണ്ഡവേ    318
മഹേശ്വരസ്യ ചരിതം യ ഇദം സമ്പ്രയോജയേത് 
സർവപാപവിശുദ്ധാത്മാ ശിവലോകം സ ഗച്ഛതി    319  
ഏവമേഷ വിധിഃ സൃ(ർദൃ)ഷ്ടസ്താണ്ഡവസ്യ പ്രയോഗതഃ  
ഭൂയഃ കിം കഥ്യതാമന്യന്നാട്യവേദവിധിം പ്രതി    320  

ഇതി ഭാരതീയേ നാട്യശാസ്ത്രേ താണ്ഡവലക്ഷണം നാമ ചതുർഥോƒ ധ്യായഃ   

നാട്യശാസ്ത്രം